‘MPIC’ฟุ้งหนัง3มิติเจ๋งกำไรเกินเป้า
บิ๊ก MPIC คาดหนัง SEX and ZEN ทำรายได้ 30 ล้านบาท ดันทั้งปีกำไรสูงกว่า 70 ล้านบาท เกินเป้าที่ตั้งไว้ 60 ล้านบาท
19 ส.ค. 2554

บิ๊ก MPIC คาดหนัง SEX and ZEN ทำรายได้ 30 ล้านบาท ดันทั้งปีกำไรสูงกว่า 70 ล้านบาท เกินเป้าที่ตั้งไว้ 60 ล้านบาท
นายเผด็จ หงษ์ฟ้า ประธานเจ้าหน้าที่บริหาร บริษัท เอ็ม พิคเจอร์ส เอ็นเตอร์เทนเม้นท์ (MPIC) เปิดเผยว่า บริษัทเป็นผู้ซื้อภาพยนตร์ 3 มิติ เรื่อง SEX and ZEN เข้ามา คาดว่าใน 1 สัปดาห์ของการฉายจะทำรายได้ 30 ล้านบาท บริษัทจะรับรู้ในไตรมาส 2 นี้หลังจากนั้นจะทยอยรับรู้รายได้จากการจัดทำเป็นหนังแผ่นขาย ตั้งแต่เดือน ก.ค. เป็นต้นไป 
“ผลของหนังเรื่องนี้ จะทำให้กำไรไตรมาส 2 โตกว่าไตรมาสแรกอยู่ที่ 27 ล้านบาท และจะทำให้กำไรทั้งปีเกิน 70 ล้านบาท สูงกว่าเป้าหมายที่คาดว่าจะมีกำไร 60 ล้านบาท”
นอกจากนี้ คาดว่าจะจ่ายเงินปันผลให้กับผู้ถือหุ้นหลังจากที่ได้ล้างขาดทุนสะสมไปตั้งแต่ปีที่ผ่านมา ส่วนจะปันผลเท่าไรและจ่ายกลางปีนี้หรือไม่ ขึ้นอยู่กับการพิจารณาของคณะกรรมการบริษัท 
“หนังเรื่องนี้กำไรดีมาก ต้นทุนซื้อหนังแค่ 3 ล้านบาท รวมกับค่าทำการตลาดเชิญนักแสดงเข้ามา รวมแล้ว 56 ล้านบาท แต่เชื่อว่าน่าจะทำเงินได้ถึง 30 ล้านบาท เพราะเป็นหนัง 3 มิติราคาตั๋วสูงกว่าราคาหนังทั่วไป”
นายเผด็จ กล่าวว่า ปีนี้บริษัทจะใช้เงินลงทุนประมาณ 300 ล้านบาทในการซื้อหนังเข้ามา แบ่งเป็น 200 ล้านบาท ซื้อหนังเข้ามาฉายในโรงภาพยนตร์ 36 เรื่อง และที่เหลือเป็นการซื้อหนังแผ่นของดิสนีย์และโคลัมเบียรวมกัน 84 เรื่อง หนังอิสระอีก 120 เรื่อง หนังไทย 15 เรื่อง และหนังชุดเกาหลีอีก 
สำหรับการเลือกตั้งที่เกิดขึ้นจะทำให้มีเงินสะพัด และบริษัทก็จะได้ดีด้วย คาดว่าปีนี้จะมีรายได้ 1,200 ล้านบาท แต่แม้ว่าเศรษฐกิจไม่ดี ก็ไม่กระทบ พราะหนังแผ่นดี